Живко Лазаров
На Мимо

chitanka.info

Дълъг път те води в твоя ден.

Началото, там в детството блещука,

където по житейското трасе,

ти и брат ти търсехте сполука.

Почти лишени от бащина опека

и липсата на майчин скут,

единствено в приятелската чета,

намирахте домашния уют.

А щастието, чакаше далече…

След години, на руската земя,

навлякъл ставрополско елече,

в усмихнат ден те срещна любовта.

Далечно минало, а може би е вчера?!

Градеше с вяра своята съдба,

обичан от своята хетера,

подкрепян от приятелска ръка.

Шейсет темела съгради до тука.

Построи живот отважен.

Мечтите ти се претвориха във внука.

Успя приятелю, право да си кажем!

Мимо, вгледай се в годините!

Там няма от какво да се срамуваш.

Един добър човек от там ни кима.

Един добър човек и днес празнува.

27 април 2013 г., София

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.